Девojaчки одговор
Лепа се Смиља на води клела:
Нећу од рода, нећу од мајке,
Од миле мајке, од браће драге!
А кад опази Јову делију:
Хоћу од рода, хоћу од мајке,
Хоћу, да шта ћу, остати нећу,
И моје друге остале нису,
Не могу ни ја остати сама.
Али беседе смиљине друге:
Зар си се, Смиљо, надевовала,
И русе косе набреновала,
И бела лица нанеговала?
Ко ће ти мајци воде донети?
Али беседе смиљине снахе:
Путуј, путујче, наше заовче,
Ми ћемо мајци воде донети.

Извор  
Стеван Бошковић, Бачванске песме. У Новоме Саду. Српска народна задружна штампарија, 1879. стр. 120-121.

Српске лирске народне песме‎
Сватовске песме